b'\n_START_ARTICLE_\nPhilae (m\xc3\xb2dul de descens)\n_START_SECTION_\nMissi\xc3\xb3\n_START_PARAGRAPH_\nLa missi\xc3\xb3 de Philae \xc3\xa9s aconseguir aterrar satisfact\xc3\xb2riament a la superf\xc3\xadcie del cometa, i transmetre dades des de la seva superf\xc3\xadcie sobre la composici\xc3\xb3 d\'aquest. A difer\xc3\xa8ncia de la prova de Deep Impact, que estava dissenyat per a xocar amb el nucli del cometa Tempel 1 el 4 de juliol 2005, Philae no est\xc3\xa0 pensat per impactar. Alguns dels instruments i el m\xc3\xb2dul de descens van ser utilitzats per primera vegada com a sistemes aut\xc3\xb2noms durant el vol de reconeixement a Marts el 25 de febrer de 2007. \xc3\x87IVA, el sistema de c\xc3\xa0meres, va retornar diverses imatges metre els instruments de Rosetta s\'apagaven; ROMAP va prendre mesures de la magnetosfera de Mart. Molts dels altres instruments necessiten el contacte amb la superf\xc3\xadcie per a poder realitzar les an\xc3\xa0lisis i van romandre apagats durant el vol de reconeixement. Una estimaci\xc3\xb3 optimista de la duraci\xc3\xb3 de la missi\xc3\xb3 \xc3\xa9s de "quatre a cinc mesos".\n_START_SECTION_\nObjectius cient\xc3\xadfics\n_START_PARAGRAPH_\nEls objectius cient\xc3\xadfics de la missi\xc3\xb3 es focalitzen en an\xc3\xa0lisis "elemental, isot\xc3\xb2pic, molecular i de composici\xc3\xb3 mineral\xc3\xb2gica del material del cometa, l\'estudi de les propietats f\xc3\xadsiques dels materials de la superf\xc3\xadcie i la subsuperf\xc3\xadcie, l\'estructura a gran escala i l\'entorn magn\xc3\xa8tic i de plasma del nucli."\n_START_SECTION_\nAterratge\n_START_PARAGRAPH_\nFins al 12 de novembre de 2014, Philae va romandre enganxat a la nau Rosetta despr\xc3\xa9s de trobar-se amb el comenta 67P/C-G. El 15 de setembre de 2014, l\'ESA va anunciar el punt J, anomenat Agilkia en honor a Agilkia Island segons un concurs p\xc3\xbablic de l\'ESA, com el punt al "cap" del cometa que seria la destinaci\xc3\xb3 per a l\'aterratge._NEWLINE_Philae es va desenganxar de Rosetta el 12 de novembre de 2014 a les 08:35 UTC, tenint en 7 hores com el temps esperat per a dur el descens i l\'aterratge posterior.'